2020. gada 26. maijā Noteikumi Nr. 322

Rīgā (prot. Nr. 36 13. §)

**Grozījumi Ministru kabineta 2002. gada 27. decembra noteikumos Nr. 610 "Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas"**

Izdoti saskaņā ar

Epidemioloģiskās drošības likuma

38.1 panta pirmo daļu

Izdarīt Ministru kabineta 2002. gada 27. decembra noteikumos Nr. 610 "Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas" (Latvijas Vēstnesis, 2003, 2., 106. nr.; 2006, 141. nr.; 2008, 36. nr.; 2013, 178. nr.; 2015, 162. nr.) šādus grozījumus:

1. Izteikt 19.5. apakšpunktu šādā redakcijā:

"19.5. rekreācijas un atpūtas telpas vai vietas;".

2. Izteikt 19.9. apakšpunktu šādā redakcijā:

"19.9. garderobe vai vieta virsdrēbju novietošanai;".

3. Svītrot 20. punktā skaitli "19.5.".

4. Izteikt [23.](http://likumi.lv/ta/id/66885-udens-apsaimniekosanas-likums#piel2) punktu šādā redakcijā:

"23. Mācību telpā soli ir izvietoti tā, lai demonstrētie mācību materiāli izglītojamiem būtu viegli saskatāmi un salasāmi, ņemot vērā ergonomikas prasības un principus."

5. Izteikt 24.2. un 24.3. apakšpunktu šādā redakcijā:

"24.2. telpā, kurā veic ķīmijas, fizikas vai dabaszinību laboratorijas vai praktiskos darbus, – 2,4 m2;

24.3. mājturības, dizaina un tehnoloģiju kabinetā – 3 m2;".

6. Izteikt 25. punktu šādā redakcijā:

"25. Telpas, kurā veic ķīmijas, fizikas vai dabaszinību laboratorijas vai praktiskos darbus, mājturības, dizaina un tehnoloģijas kabineta, darbnīcas, datorklases un datorizētas darba vietas iekārtošanā ievēro mācību specifiku un darba drošības prasības."

7. Izteikt 29. punktu šādā redakcijā:

"29. Tualetē ir tualetes papīrs vai salvetes, šķidrās ziepes vai cits roku mazgāšanas līdzeklis, roku žāvēšanas vai susināšanas ierīce vai līdzeklis."

8. Svītrot 41. punkta otro un trešo teikumu.

9. Izteikt 49.1 punktu šādā redakcijā:

"49.1 Ēku būvniecības un telpu pārbūves vai atjaunošanas darbus aizliegts veikt izglītojamo klātbūtnē, un minētie darbi nedrīkst ietekmēt izglītojamo drošību un veselību."

10. Izteikt 65.5. apakšpunktu šādā redakcijā:

"65.5. atpūtas un rotaļu telpas vai vietas."

11. Aizstāt 66. punktā skaitļus un vārdus "65.2., 65.4. un 65.5. apakš­punktā" ar skaitļiem un vārdiem "65.2. un 65.4. apakšpunktā".

12. Svītrot 72. punktā vārdus un skaitli "un 41. punktā noteiktās prasības par stiklotās virsmas laukuma attiecības pret grīdas virsmas laukumu ievērošanu".

13. Izteikt 73. punkta otro teikumu šādā redakcijā:

"Šo noteikumu 11., 13., 14., 19. (izņemot šo noteikumu [12.](https://likumi.lv/ta/id/69952#p12)un [20. punktā](https://likumi.lv/ta/id/69952#p20) paredzētos gadījumus), 23., 44. un 65. punktā minētās prasības, kā arī 68. punktā minētās prasības attiecībā uz telpu platību ir obligātas no 2020. gada 1. septembra."

14. Papildināt noteikumus ar 73.1 punktu šādā redakcijā:

"73.1 Šo noteikumu 24. punktā, kā arī 27.1. un 27.2. apakšpunktā minētās prasības attiecībā uz dušas ierīču skaitu un 27.3. apakšpunktā minētās prasības ir obligātas no 2023. gada 1. septembra."

15. Papildināt noteikumus ar 75. un 76. punktu šādā redakcijā:

"75. Iestāde var nepiemērot šo noteikumu 11. un 19. punktu (izņemot 19.2. un 19.8. apakšpunktā minētās prasības), ja mācību procesa nodrošināšanai iestāde vai tās daļa uz pārbūves vaiatjaunošanas laiku tiek iekārtota pielāgotās telpās. Iestāde uz pārbūves vaiatjaunošanas laiku var nepiemērot arī šo noteikumu 18. punktu, ja iestādē nav izglītojamo ar funkcionāliem traucējumiem, kuriem nepieciešams nodrošināt vides pieejamību, un šo noteikumu 28. punktu attiecībā uz klozetpodu un izlietņu skaitu, ja sanitāro ierīču skaits ir pietiekams, lai izglītojamie ievērotu higiēnas prasības. Pirms iestāde sāk organizēt mācību procesu pielāgotajās telpās, tā saņem Veselības inspekcijas novērtējumu par higiēnas prasību ievērošanu iestādes pārbūves vai atjaunošanas laikā.

76. Ja izglītības iestādes pārbūve vai atjaunošana ilgst vairāk nekā divus gadus un mācības izglītības iestādē nav iespējams atjaunot, Veselības inspekcija reizi mācību gadā veic atkārtotu pārbaudi un novērtē pielāgoto telpu atbilstību higiēnas prasībām."

16. Aizstāt 3. pielikuma 5. punktā skaitli "200" ar skaitli "300".

Ministru prezidents A. K. Kariņš

Veselības ministre I. Viņķele